આપના ‘આત્મપ્રાણા આત્મજા’ તરીકે જાણીતા થયેલાં એવાં સ્વ. મૃદુલાબહેન મહેતા સાથેના પત્રોનો ‘પત્રતીર્થ’ અને ‘ચેતોવિસ્તારની યાત્રા’માં સંચય થયો છે. ‘પત્રતીર્થ’માં પ્રવાસ વર્ણનો છે જે મુંબઈથી માંડીને સ્વીત્ઝર્લેન્ડ સુધીના વિશ્વ પ્રવાસને આવરી લે છે. પ્રદાન પ્રસાદી વિભાગમાં મૃદુલાબહેન મહેતાના આપના પરના પત્રોનો સમાવેશ થયો છે. ‘ગ્રંથ ગરિમા’ વિભાગ પુષ્કળ ઇંગ્લિશ અવતરણોથી ભરપૂર છે અને તેમાં આપનાં વાચનના વિષયોની વિવિધતા, સમજની ગહનતા અને રસાળ શૈલીથી લદબદતા પત્રોનો સમાવેશ થયો છે.